2005E0440 — SL — 29.02.2008 — 004.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

SKUPNO STALIŠČE SVETA 2005/440/SZVP

z dne 13. junija 2005

o omejitvenih ukrepih proti Demokratični republiki Kongo in razveljavitvi Skupnega stališča 2002/829/SZVP







SVET EVROPSKE UNIJE JE – ob upoštevanju Pogodbe o Evropski uniji in zlasti člena 15 Pogodbe, ob upoštevanju naslednjega: (1) Dne 21. oktobra 2002 je Svet sprejel Skupno stališče 2002/829/SZVP ( 1 ) o dobavi nekatere opreme v Demokratično republiko Kongo, ki je uvedlo embargo na orožje, strelivo in vojaško opremo proti Demokratični republiki Kongo (v nadaljevanju „DRK“). (2) Dne 29. septembra 2003 je Svet sprejel Skupno stališče 2003/680/SZVP o spremembi Skupnega stališča 2002/829/SZVP z namenom izvedbe Resolucije Varnostnega sveta Združenih narodov UNSCR 1493 (2003) (v nadaljevanju „Resolucija VS ZN 1493 (2003)“) z dne 28. julija 2003 o embargu na orožje proti DRK. (3) Dne 18. aprila 2005 je Varnostni svet Združenih narodov sprejel Resolucijo 1596 (2005) (v nadaljevanju „Resolucija VS ZN 1596 (2005)“), ki ponovno potrjuje ukrepe, uvedene z odstavkom 20 Resolucije VS ZN 1493 (2003) in predvideva, da se ti ukrepi uporabljajo za vse prejemnike na ozemlju DRK. (4) Resolucija VS ZN 1596 (2005) nalaga tudi ukrepe za preprečitev vstopa ali prehoda preko ozemelj držav članic vsem osebam, ki jih določi odbor, ustanovljen na podlagi odstavka 8 Resolucije VS ZN 1533 (2004) (v nadaljevanju „Odbor za sankcije“). (5) Poleg tega Resolucija VS ZN 1596 (2005) predvideva tudi zamrznitev vseh sredstev, finančnega premoženja in gospodarskih virov, ki jih posedujejo ali posredno ali neposredno nadzorujejo osebe, ki jih je določil Odbor za sankcije, ali so v lasti organizacij, ki jih v njihovem imenu posedujejo ali posredno ali neposredno nadzorujejo osebe po njihovih navodilih in predvideva, da je v korist teh družb ali oseb prepovedano dajati na razpolago kakršnakoli sredstva ali gospodarske vire. (6) Ukrepe iz Skupnega stališča 2002/829/SZVP in ukrepe, ki se uvedejo v skladu z Resolucijo VS ZN 1596 (2005), je primerno združiti v enem samem pravnem instrumentu. (7) Skupno stališče 2002/829/SZVP je zato treba razveljaviti. (8) Za izvajanje nekaterih ukrepov je potrebno delovanje Skupnosti – ob upoštevanju naslednjega: SPREJEL NASLEDNJE SKUPNO STALIŠČE:







Člen 1

1. Neposredna ali posredna dobava, prodaja ali prenos orožja in katerih koli sorodnih materialov vseh vrst, skupaj z orožjem in strelivom, vojaškimi vozili in opremo, paravojaško opremo in rezervnimi deli za zgoraj našteto v DRK je za državljane držav članic ali z ozemlja držav članic ali z uporabo plovil ali zračnih plovil pod njihovo zastavo prepovedana, ne glede na to, ali to blago izvira z ozemlja držav članic ali ne.

2. Prepovedano je tudi:

(a) zagotavljati, prodajati, dobavljati ali prenašati tehnično pomoč, posredniške storitve in druge storitve, povezane z vojaškimi aktivnostmi in pošiljanjem, izdelavo, vzdrževanjem in uporabo orožja in sorodnega materiala vseh vrst, vključno z orožjem in strelivom, vojaškimi vozili in opremo, paravojaško opremo in rezervnimi deli za zgoraj našteto, neposredno ali posredno kateri koli osebi, subjektu ali organu v ali za uporabo v DRK;

(b) zagotavljati financiranje ali finančno podporo v zvezi z vojaškimi dejavnostmi, vključno s subvencijami, posojili in izvozno kreditnimi zavarovanji, za kakršno koli prodajo, dobavo, prenos ali izvoz orožja in sorodnega materiala, ali za kakršno koli subvencijo, prodajo, dobavo ali prenos sorodne tehnične pomoči, posredniške storitve in druge storitve, neposredno ali posredno kateri koli osebi, subjektu ali organu v ali za uporabo v DRK.

▼M3

Člen 2

1. Člen 1 se ne uporablja za:

(a) dobavo, prodajo ali prenos orožja in vseh sorodnih materialov ali zagotavljanje tehnične pomoči, finančnih posredniških storitev in drugih storitev, povezanih z orožjem in sorodnim materialom izključno za podporo ali uporabo s strani enot vojske in policije DR Kongo, če so navedene enote: (i) zaključile proces integracije; ali (ii) delujejo pod poveljstvom integriranega generalštaba (état-major intégré) oboroženih sil ali državne policije DR Kongo; ali (iii) v postopku integracije na ozemlju DR Kongo zunaj provinc severnega in južnega Kivuja in okrožja Ituri;

(b) zagotavljanje tehnične pomoči, s katero je soglašala vlada DR Kongo in je namenjena izključno za podporo enot vojske in policije DR Kongo, ki so v postopku integracije v provincah severnega in južnega Kivuja in okrožja Ituri;

(c) dobavo, prodajo ali prenos orožja in vseh sorodnih materialov ali zagotavljanje tehnične pomoči, finančnih posredniških storitev in drugih storitev, povezanih z orožjem in sorodnim materialom izključno za podporo ali uporabo s strani Misije organizacije Združenih narodov v DR Kongo (v nadaljevanju „MONUC“);

(d) dobavo, prodajo ali prenos ne-smrtonosne vojaške opreme, namenjene izključno za človekoljubno ali zaščitno uporabo, ali za zagotavljanje pomoči in usposabljanja, povezanega s takšno ne-smrtonosno opremo, pod pogojem, da je Odbor za sankcije o teh dobavah ali oskrbi vnaprej obveščen.

2. Dobava, prodaja ali prenos orožja in sorodnega materiala iz odstavka 1 se lahko opravi samo na sprejemnih mestih, ki jih določi vlada DR Kongo v povezavi z MONUC in o katerih je vnaprej obveščen Odbor za sankcije.

3. Za dobavo, prodajo ali prenos orožja in sorodnih materialov ali zagotavljanje storitev ali tehnične podpore in usposabljanja iz odstavka 1 je potrebna odobritev, ki jo izdajo pristojni organi držav članic.

4. Države članice o dobavah iz odstavka 1 odločajo v vsakem primeru posebej, pri čemer v celoti upoštevajo merila, opredeljena v kodeksu ravnanja Evropske unije pri izvozu orožja. Države članice zahtevajo ustrezno zaščito pred morebitno zlorabo dovoljenj, izdanih na podlagi odstavka 3 in, če je potrebno, sprejmejo ukrepe za vrnitev dobavljenega orožja in sorodnih materialov.

▼M2

Člen 3

V skladu z RVSZN 1596 (2005), RVSZN 1649 (2005) in RVSZN 1698 (2006) morajo biti omejevalni ukrepi, kakor je to določil Odbor za sankcije, uvedeni proti:

— osebam, ki kršijo embargo na orožje,

— političnim in vojaškim voditeljem tujih oboroženih skupin, ki delujejo v Demokratični republiki Kongo ter ovirajo razorožitev in prostovoljno vračanje ali preselitev borcev, ki tem skupinam pripadajo,

— političnim in vojaškim voditeljem kongovskih milic, ki prejemajo podporo izven Demokratične republike Kongo, ter zlasti tistim, ki delujejo v Ituriju in ovirajo sodelovanje svojih borcev pri procesu razoroževanja, demobilizacije in reintegracije,

— političnim in vojaškim voditeljem, ki novačijo ali uporabljajo otroke v oboroženih spopadih in s tem kršijo veljavno mednarodno pravo,

— posameznikom, ki huje kršijo mednarodno pravo z dejanji, katerih tarča so otroci v oboroženih spopadih, vključno z ubijanjem in pohabljanjem, spolnim nasiljem, ugrabitvami ter prisilnim izseljevanjem.

Zadevne osebe so navedene v Prilogi k temu skupnemu stališču.

▼B

Člen 4

1. Države članice morajo izvesti potrebne ukrepe za preprečitev vstopa ali prehoda preko svojih ozemelj vsem osebam iz člena 3.

2. Odstavek 1 nobene države članice ne zavezuje k temu, da lastnim državljanom odkloni vstop na svoje ozemlje.

3. Odstavek 1 se ne uporablja v primerih, ko Odbor za sankcije vnaprej in glede na vsak primer posebej ugotovi, da je takšno potovanje utemeljeno iz človekoljubnih razlogov, vključno z verskimi dolžnostmi, ali ko sklene, da bi taka izjema prispevala k ciljem iz resolucij VS ZN, in sicer k vzpostavitvi miru in nacionalni spravi v DRK ter k stabilnosti na tem območju.

4. V primerih, ko država članica na podlagi odstavka 3 dovoli vstop na svoje ozemlje ali prehod prek njega osebam, ki jih je določil Odbor za sankcije, se mora dovoljenje omejiti na namen, za katerega je bilo odobreno, ter na osebe, na katere se nanaša.

Člen 5

1. Zamrznejo se vsa sredstva, drugo finančno premoženje in gospodarski viri, ki jih posedujejo ali neposredno ali posredno nadzorujejo osebe iz člena 3, ali so v lasti organizacij, ki jih posedujejo ali neposredno ali posredno nadzorujejo osebe, ki delujejo v njihovem imenu ali po njihovih navodilih in so naštete v Prilogi.

2. Takšnim osebam ali organizacijam se neposredno ali posredno ne daje na razpolago ali v njihovo korist nobenih sredstev ali gospodarskih virov.

3. Izjeme so dopustne za sredstva, drugo finančno premoženje ali gospodarske vire, ki so:

(a) potrebni za kritje osnovnih stroškov, vključno s plačili živil, najemnine ali hipoteke, zdravil in zdravljenja, davkov, zavarovalnih premij in komunalnih storitev;

(b) namenjeni izključno za plačilo razumnih honorarjev in povračilo nastalih izdatkov, povezanih z zagotavljanjem pravnih storitev;

(c) namenjeni izključno za plačilo pristojbin ali stroškov običajnih storitev, v skladu z nacionalno zakonodajo, stroškov hranjenja ali vzdrževanja zamrznjenih sredstev, drugega finančnega premoženja ali gospodarskih virov, potem ko določena država članica uradno obvesti Odbor za sankcije o svoji nameri, da bo po potrebi dovolila dostop do teh sredstev, drugega finančnega premoženja in gospodarskih virov, in če Odbor za sankcije v štirih delovnih dnevih po takšnem obvestilu o tem ne sprejme odklonilne odločitve;

(d) potrebni za izredne stroške, potem ko določena država članica uradno obvesti Odbor za sankcije in od njega pridobi odobritev;

(e) predmet pravice do zaplembe ali odločbe sodišča, upravne enote ali razsodišča; v tem primeru se lahko sredstva, drugo finančno premoženje in gospodarski viri uporabijo za izvršitev te pravice do zaplembe ali odločbe, pod pogojem, da pravica do zaplembe ali odločba, nastala pred datumom Resolucije VS ZN 1596 (2005), ni v korist osebe ali subjekta iz člena 3, in da je določena država članica o tem uradno obvestila Odbor za sankcije.

4. Odstavek 2 se ne uporablja za dobropise na zamrznjenih računih iz naslova:

(a) obresti ali drugih dohodkov na teh računih; ali

(b) zapadlih plačil iz pogodb, dogovorov ali obveznosti, ki so bile sklenjene ali so nastale pred datumom, ko so ti računi postali predmet omejitvenih ukrepov,

pod pogojem, da se za takšne obresti, druge donose in plačila še vedno uporablja odstavek 1.

Člen 6

Svet določi seznam iz Priloge in izvede vse potrebne spremembe na podlagi odločitve Odbora za sankcije.

Člen 7

To skupno stališče začne učinkovati z dnem sprejetja.

▼M4

Člen 8

To skupno stališče se ob upoštevanju odločitev Varnostnega sveta Združenih narodov po potrebi pregleda, spremeni ali razveljavi.

▼B

Člen 9

Skupno stališče 2002/829/SZVP se razveljavi.

Člen 10

To skupno stališče se objavi v Uradnem listu Evropske unije.









PRILOGA

Seznam oseb in subjektov iz členov 3, 4 in 5

▼M1

1. Priimek in ime: BWAMBALE, Frank Kakolele Drugo ime: Frank Kakorere, Frank Kakorere Bwambale Spol: Naziv in funkcija: Naslov (hišna številka, ulica, poštna številka, mesto, država): Datum rojstva: Kraj rojstva (mesto in država): Številka potnega lista ali osebne izkaznice (vključno z državo, datumom in mestom izdaje): Državljanstvo: Drugi podatki: Bivši vodja RCD-ML, ki vzdržuje poveljstvo in nadzor nad dejavnostjo sil RCD-ML ter vpliva na njihovo politiko. RCD-ML je ena izmed oboroženih skupin in milic iz odstavka 20 Resolucije 1493 (2003), ki je odgovorna za preprodajo orožja ter za kršitev embarga na orožje.

2. Priimek in ime: KAKWAVU BUKANDE, Jérôme Drugo ime: Jérôme Kakwavu Spol: Naziv in funkcija: Naslov (hišna številka, ulica, poštna številka, mesto, država): Datum rojstva: Kraj rojstva (mesto in država): Številka potnega lista ali osebne izkaznice (vključno z državo, datumom in mestom izdaje): Državljanstvo: kongovsko Drugi podatki: Znan kot: Poveljnik Jérôme. Bivši predsednik UCD/FAPC. FAPC nadzira nelegalne mejne kontrolne točke med Ugando in DRK, kar je ključna tranzitna pot za pretok orožja. Kot predsednik FAPC vzdržuje poveljstvo in nadzor nad dejavnostjo sil FAPC ter vpliva na njihovo politiko. Sile FAPC so vpletene v preprodajo orožja ter kršijo embargo na orožje. Decembra 2004 je prejel čin generala v FARDC.

3. Priimek in ime: KATANGA, Germain Drugo ime: Spol: Naziv in funkcija: Naslov (hišna številka, ulica, poštna številka, mesto, država): Datum rojstva: Kraj rojstva (mesto in država): Številka potnega lista ali osebne izkaznice (vključno z državo, datumom in mestom izdaje): Državljanstvo: kongovsko Drugi podatki: Od marca 2005 v hišnem priporu v Kinšasi zaradi sodelovanja FRPI pri kršitvah človekovih pravic. Vodja FRPI. Decembra 2004 imenovan za generala FARDC. Vpleten v trgovino z orožjem, s čimer krši embargo na orožje.

4. Priimek in ime: LUBANGA, Thomas Drugo ime: Spol: Naziv in funkcija: Naslov (hišna številka, ulica, poštna številka, mesto, država): Datum rojstva: Kraj rojstva (mesto in država): Ituri Številka potnega lista ali osebne izkaznice (vključno z državo, datumom in mestom izdaje): Državljanstvo: kongovsko Drugi podatki: Od marca 2005 v priporu v Kinšasi zaradi sodelovanja UPC/L pri kršitvah človekovih pravic. Predsednik UPC/L, ene izmed oboroženih skupin in milic iz odstavka 20 Resolucije 1493 (2003), ki je vpletena v trgovino z orožjem, s čimer krši embargo na orožje.

5. Priimek in ime: MANDRO, Khawa Panga Drugo ime: Kawa Panga, Kawa Panga Mandro, Kawa Mandro, Yves Andoul Karim Spol: Naziv in funkcija: Naslov (hišna številka, ulica, poštna številka, mesto, država): Datum rojstva: 20.8.1973 Kraj rojstva (mesto in država): Bunia Številka potnega lista ali osebne izkaznice (vključno z državo, datumom in mestom izdaje): Državljanstvo: kongovsko Drugi podatki: Znan kot: „Vodja Kahwa“, „Kawa“. Bivši predsednik PUSIC, ene izmed oboroženih skupin in milic iz odstavka 20 Resolucije 1493 (2003), ki je vpletena v trgovino z orožjem, s čimer krši embargo na orožje. Od aprila 2005 v zaporu v Bunii zaradi oviranja mirovnega procesa v Ituriju.

6. Priimek in ime: MPANO, Douglas Drugo ime: Spol: Naziv in funkcija: Naslov (hišna številka, ulica, poštna številka, mesto, država): Datum rojstva: Kraj rojstva (mesto in država): Številka potnega lista ali osebne izkaznice (vključno z državo, datumom in mestom izdaje): Državljanstvo: kongovsko Drugi podatki: Prebiva v Gomi. Direktor Compagnie Aérienne des Grands Lacs in Great Lakes Business Company, katerih letala so uporabili pri podpori oboroženih skupin in milic iz odstavka 20 Resolucije 1493 (2003). Odgovoren tudi za poneverjanje informacij o letih in tovoru, domnevno z namenom kršitve embarga na orožje.

7. Priimek in ime: MUDACUMURA, Sylvestre Drugo ime: Spol: Naziv in funkcija: Naslov (hišna številka, ulica, poštna številka, mesto, država): Datum rojstva: Kraj rojstva (mesto in država): Številka potnega lista ali osebne izkaznice (vključno z državo, datumom in mestom izdaje): Državljanstvo: ruandsko Drugi podatki: Znan kot: „Radja“, „Mupenzi Bernard“, „Generalmajor Mupenzi“. Poveljnik FDLR na terenu, ki vzdržuje poveljstvo in nadzor nad dejavnostjo sil FDLR ter vpliva na njihovo politiko. FDLR je ena izmed oboroženih skupin in milic iz odstavka 20 Resolucije 1493 (2003), ki je vpletena v trgovino z orožjem, s čimer krši embargo na orožje.

8. Priimek in ime: MURWANASHY-AKA, Dr. Ignace Drugo ime: Ignace Spol: Naziv in funkcija: Naslov (hišna številka, ulica, poštna številka, mesto, država): Datum rojstva: Kraj rojstva (mesto in država): Številka potnega lista ali osebne izkaznice (vključno z državo, datumom in mestom izdaje): Državljanstvo: ruandsko Drugi podatki: Prebiva v Nemčiji. Predsednik FDLR, ki vzdržuje poveljstvo in nadzor nad dejavnostjo sil FDLR ter vpliva na njihovo politiko. FDLR je ena izmed oboroženih skupin in milic iz odstavka 20 Resolucije 1493 (2003), ki je vpletena v trgovino z orožjem, s čimer krši embargo na orožje.

9. Priimek in ime: MUTEBUTSI, Jules Drugo ime: Jules Mutebusi, Jules Mutebuzi Spol: Naziv in funkcija: Naslov (hišna številka, ulica, poštna številka, mesto, država): Datum rojstva: Kraj rojstva (mesto in država): Južni Kivu Številka potnega lista ali osebne izkaznice (vključno z državo, datumom in mestom izdaje): Državljanstvo: kongovsko (južnokivsko) Drugi podatki: Trenutno v priporu v Ruandi. Znan kot: „Polkovnik Mutebutsi“. Bivši namestnik regionalnega vojaškega poveljnika FARDC v 10. vojaškem okrožju; aprila 2004 odpuščen zaradi nediscipliniranosti; združil moči z drugimi odpadniškimi elementi bivšega RCD-G, z namenom nasilne zasedbe mesta Bukavu maja 2004. Vpleten v nabavljanje orožja izven struktur FARDC ter v posredovanje orožja oboroženim skupinam in milicam iz odstavka 20 Resolucije 1493 (2003), s čimer krši embargo na orožje.

10. Priimek in ime: NGUDJOLO, Matthieu Drugo ime: Cui Ngudjolo Spol: Naziv in funkcija: Naslov (hišna številka, ulica, poštna številka, mesto, država): Datum rojstva: Kraj rojstva (mesto in država): Številka potnega lista ali osebne izkaznice (vključno z državo, datumom in mestom izdaje): Državljanstvo: Drugi podatki: „Polkovnik“ ali „General“. Načelnik štaba FNI in bivši načelnik štaba FRPI, ki vpliva na politiko ter vzdržuje poveljstvo in nadzor nad dejavnostjo sil FRPI ter vpliva na njihovo politiko. FRPI je ena izmed oboroženih skupin in milic iz odstavka 20 Resolucije 1493 (2003), ki je odgovorna za trgovino z orožjem, s čimer krši embargo na orožje. Oktobra 2003 ga je v Bunii aretirala MONUC.

11. Priimek in ime: NJABU, Floribert Ngabu Drugo ime: Floribert Njabu, Floribert Ndjabu, Floribert Ngabu Ndjabu Spol: Naziv in funkcija: Naslov (hišna številka, ulica, poštna številka, mesto, država): Datum rojstva: Kraj rojstva (mesto in država): Številka potnega lista ali osebne izkaznice (vključno z državo, datumom in mestom izdaje): Državljanstvo: Drugi podatki: Od marca 2005 aretiran ter v hišnem priporu v Kinšasi zaradi sodelovanja FNI pri kršitvah človekovih pravic. Predsednik FNI, ene izmed oboroženih skupin in milic iz odstavka 20 Resolucije 1493 (2003), ki je vpletena v trgovino z orožjem, s čimer krši embargo na orožje.

12. Priimek in ime: NKUNDA, Laurent Drugo ime: Laurent Nkunda Bwatare, Laurent Nkundabatware, Laurent Nkunda Mahoro Batware Spol: Naziv in funkcija: Naslov (hišna številka, ulica, poštna številka, mesto, država): Datum rojstva: 6.2.1967 Kraj rojstva (mesto in država): Severni Kivu/Rutshuru Številka potnega lista ali osebne izkaznice (vključno z državo, datumom in mestom izdaje): Državljanstvo: kongovsko Drugi podatki: Trenutni kaj prebivanja neznan. Opažen v Ruandi in Gomi. Znan kot: „General Nkunda“. Bivši general RCD-G. Združil moči z drugimi odpadniškimi elementi bivšega RCD-G, z namenom nasilne zasedbe mesta Bukavu maja 2004. Zagotavljanje orožja izven FARDC, s čimer krši embargo na orožje.

13. Priimek in ime: NYAKUNI, James Drugo ime: Spol: Naziv in funkcija: Naslov (hišna številka, ulica, poštna številka, mesto, država): Datum rojstva: Kraj rojstva (mesto in država): Številka potnega lista ali osebne izkaznice (vključno z državo, datumom in mestom izdaje): Državljanstvo: ugandsko Drugi podatki: Trgovsko partnerstvo s poveljnikom Jeromom, zlasti tihotapljenje preko meje Ugande in DRK, vključno z domnevnim tihotapljenjem orožja in vojaškega materiala v nekontroliranih tovornjakih. Kršitev embarga na orožje in zagotavljanje podpore oboroženim skupinam in milicam iz odstavka 20 Resolucije 1493 (2003), vključno s finančno podporo, ki jim omogoča vojaško delovanje.

14. Priimek in ime: OZIA MAZIO, Dieudonné Drugo ime: Ozia Mazio Spol: Naziv in funkcija: Naslov (hišna številka, ulica, poštna številka, mesto, država): Datum rojstva: 6.6.1949 Kraj rojstva (mesto in država): Ariwara, DRK Številka potnega lista ali osebne izkaznice (vključno z državo, datumom in mestom izdaje): Državljanstvo: kongovsko Drugi podatki: Znan kot: „Omari“, „Gospod Omari“. Predsednik FEC na območju Aru. Finančni dogovori s poveljnikom Jeromom in FAPC ter tihotapljenje preko meje Ugande in DRK; dobavljanje zalog ter gotovine poveljniku Jeromu in njegovim enotam. Kršitev embarga na orožje, vključno z zagotavljanjem podpore oboroženim skupinam in milicam iz odstavka 20 Resolucije 1493 (2003).

15. Priimek in ime: TAGANDA, Bosco Drugo ime: Bosco Ntaganda, Bosco Ntagenda Spol: Naziv in funkcija: Naslov (hišna številka, ulica, poštna številka, mesto, država): Datum rojstva: Kraj rojstva (mesto in država): Številka potnega lista ali osebne izkaznice (vključno z državo, datumom in mestom izdaje): Državljanstvo: kongovsko Drugi podatki: Znan kot: „Terminator“, „Major“. Vojaški poveljnik UPC/L, ki vzdržuje poveljstvo in nadzor nad dejavnostjo sil UPC/L ter vpliva na njihovo politiko. UPC/L je ena izmed oboroženih skupin in milic iz odstavka 20 Resolucije 1493 (2003), ki je vpletena v trgovino z orožjem, s čimer krši embargo na orožje. Decembra 2004 imenovan za generala FARDC, vendar napredovanja ni sprejel, zato je ostal izven FARDC.

16. Ime: TOUS POUR LA PAIX ET LE DEVELOPPMENT (NVO) Drugo ime: TPD Naslov (hišna številka, ulica, poštna številka, mesto, država): Goma, Severni Kivu Kraj registracije (mesto in država): Datum registracije: Registrska številka: Sedež podjetja: Drugi podatki: Sodelujoča pri kršitvi embarga na orožje z zagotavljanjem podpore RCD-G, zlasti z zagotavljanjem tovornjakov za prevoz orožja in vojakov ter prevoz orožja, ki je bilo na začetku leta 2005 razdeljeno delu prebivalstva v pokrajini Masisi in Rutshuru v Severnem Kivuju.